b"\n_START_ARTICLE_\nBatalla de Largs\n_START_SECTION_\nAntecedents\n_START_PARAGRAPH_\nEl conflicte va formar part de l'expedici\xc3\xb3 noruega contra Esc\xc3\xb2cia en 1263, en qu\xc3\xa8 Haakon Haakonsson, rei de Noruega, va intentar reafirmar la sobirania noruega sobre el litoral occidental d'Esc\xc3\xb2cia. Des de principis del segle XII, aquesta regi\xc3\xb3 havia quedat dins del regne noruec, governada per magnats que van recon\xc3\xa8ixer la senyoria dels Reis de Noruega. _NEWLINE_A mitjans del segle XIII, dos reis escocesos, Alexandre II d'Esc\xc3\xb2cia i el seu fill Alexandre III d'Esc\xc3\xb2cia, van intentar incorporar la regi\xc3\xb3 al seu propi territori. Despr\xc3\xa9s dels intents fallits de comprar les illes del rei noruec, els escocesos van llan\xc3\xa7ar operacions militars. Haakon va respondre a l'agressi\xc3\xb3 escocesa liderant una flota massiva de Noruega, que va arribar a les H\xc3\xa8bridas l'estiu de 1263. A finals de setembre, la flota d'Haakon va ocupar el Firth of Clyde, i quan es van trencar les negociacions entre els regnes, va portar la gran part de la seva flota per ancorar els Cumbraes.\n_START_SECTION_\nLa batalla\n_START_PARAGRAPH_\nLes forces noruegues eren dirigides pel rei Haakon Haakonsson, i les forces escoceses pel rei Alexandre III d'Esc\xc3\xb2cia. Les tripulacions de cinc vaixells noruecs desembarcades sobre la costa van ser massacrades pels escocesos. Fou la m\xc3\xa9s important contesa militar de la guerra escocesonoruega (1262- 1266).\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEl resultat fou mitigat, per\xc3\xb2 a llarg termini favorable a Esc\xc3\xb2cia, que recuperaren les H\xc3\xa8brides i l'illa de Man pel Tractat de Perth de 1266."